b'\n_START_ARTICLE_\nTsirguliina raamatukogu\n_START_PARAGRAPH_\nTsirguliina raamatukogu on Valga valla rahvaraamatukogu. 1997. aastal liideti rahvaraamatukogu Tsirguliina Keskkooli raamatukoguga. Aastast 2018 tegutseb Valga Keskraamatukogu haruraamatukoguna. Raamatukogu aadress: Nooruse tn 1, Tsirguliina alevik, 68316, Valga vald, Valga maakond.\n_START_SECTION_\nAjalugu\n_START_PARAGRAPH_\n1923. aastal asutati Tsirgulinna Rahvaraamatukogu Selts.\xc2\xa0Raamatukogu asutaja ja seltsi juhataja oli kohaliku kooli \xc3\xb5petaja Aleksander Schuravl\xc3\xb6ff. Raamatukogu asus algkoolihoones ja esimeseks teadaolevaks laenutajaks oli \xc3\xb5petaja Alviine L\xc3\xa4ti. _NEWLINE_Raamatute ostuks raha saadi pidude korraldamisest. _NEWLINE_3. m\xc3\xa4rtsil 1929 Tsirgulinna Algkoolis toimunud Tsirgulinna Rahvaraamatukogu Seltsi peakoosolekule esitatud aruandest n\xc3\xa4htub, et aasta jooksul muretseti ligi 200 k\xc3\xb6idet uusi raamatuid, kokku oli seltsi raamatukogus \xc3\xbcle 600 k\xc3\xb6ite, raamatute hinnaks arvati ligi 1000 krooni ning lugejaid oli \xc3\xbcle 60. _NEWLINE_Koolimaja kitsastes oludes asus raamatukogu 1931. aasta juulini, kui Tsirgulinn sai omale kaua igatsetud rahvamaja, mille ehitas annetuste, loteriide, n\xc3\xa4item\xc3\xbc\xc3\xbckide ja laenude abil Tsirgulinna Vabatahtlik Tulet\xc3\xb5rje Selts (taas eesotsas energiline A. Schuravl\xc3\xb6ff). Hoone teisel korrusel leidis oma kodu Rahvaraamatukogu Selts. Raamatukogu oli avatud p\xc3\xbchap\xc3\xa4eviti kella 10\xe2\x80\x9316, laenutajaks \xc3\xb5petaja L\xc3\xa4ti, keda vahel asendasid ka teised seltsi liikmed. _NEWLINE_1938. aastal anti haridusministeeriumi koolivalitsuse poolt viiele Valgamaa raamatukoguhoidjale hea t\xc3\xb6\xc3\xb6tamise eest II j\xc3\xa4rgu kutsetunnistus. Teiste seas sai selle ka Aleksander Schuravl\xc3\xb6ff, olles seega esimene kutsega raamatukogut\xc3\xb6\xc3\xb6taja Tsirgulinnas. Hoogne seltsielu kestis s\xc3\xb5jani. 1944. aastal h\xc3\xa4vitas s\xc3\xb5jatuli seltsimaja ja raamatukogu. _NEWLINE_S\xc3\xb5jaj\xc3\xa4rgsel aja avati raamatukogu uuesti 1. detsembril 1946. T\xc3\xa4psemaid andmeid on aastast 1950: raamatukogu asus k\xc3\xbclan\xc3\xb5ukoguga \xc3\xbches hoones aadressil Kesk tn 2, raamatuid laenutas Heino Krall. J\xc3\xa4rgmisel aastal asus t\xc3\xb6\xc3\xb6le tema vend Hugo Krall._NEWLINE_Raamatukogu asus nimetatud ruumides kuni 1992. aastani. Kuna vallavalitsus vajas ruume juurde, osteti raamatukogule omaette maja Nooruse 22. Raamatukogut\xc3\xb6\xc3\xb6ks ei olnud see elumajaks ehitatud hoone aga k\xc3\xb5ige parem, nappis valgust ja avarust. _NEWLINE_1997. aastal otsustati \xc3\xbchendada k\xc3\xbcla- ja kooliraamatukogu ning koliti koolimajja Nooruse tn 1. \xc3\x9chendkogu asupaigaks sai endine internaadihoone, mis renoveeriti raamatukogule sobivaks. _NEWLINE_\xc2\xa0\xe2\x80\x9eArvutite ajastu\xe2\x80\x9d saabumisel avati raamatukogus kolme lugejaarvutiga avalik internetipunkt. Koostati elektrooniline kataloog ja 1. juunist 2005 mindi \xc3\xbcle elektroonilisele laenutusele.\n_START_SECTION_\nJuhatajad/laenutajad\n_START_PARAGRAPH_\nAlviine L\xc3\xa4ti_NEWLINE_Aleksander Schuravl\xc3\xb6ff_NEWLINE_Heino Krall 1950_NEWLINE_Hugo Krall 1951\xe2\x80\x931961_NEWLINE_Alvi Seer 1961\xe2\x80\x931967_NEWLINE_Aina Onkel 1967\xe2\x80\x931968_NEWLINE_Mare Lillemets (Pooland) 1968\xe2\x80\x931970_NEWLINE_Milvi Tamm 1970\xe2\x80\x931973_NEWLINE_Hele Reimaa 1974\xe2\x80\x932015 (osalise koormusega aastatel_NEWLINE_2012\xe2\x80\x932015)_NEWLINE_Tiia P\xc3\xa4rnik-Pernik alates 2006\n_START_SECTION_\nStatistika\n_START_PARAGRAPH_\nStatistika 2014. aasta seisuga_NEWLINE_Kogud: 15\xc2\xa0501_NEWLINE_Kasutajad: 392_NEWLINE_K\xc3\xbclastused: 6\xc2\xa0547_NEWLINE_Laenutused: 8\xc2\xa0048_NEWLINE_T\xc3\xb6\xc3\xb6kohad: 1,5'